paragraph_text: Šueji su nastanjeni u kraju bogatom vodom. Bave se uzgojem riže koja je uz ribu njihova glavna hrana, a od riže proizvode i neku vrstu likera kojim će ponuditi gosta a daje se i za žrtvu mrtvim precima. Većina ih danas prakticira staru tradicionalnu animističku religiju, ostali su budisti. Šuej muškarci nose na sebi duge crne mantije i crne turbane. Kod žena se nošnja sastoji od plavih bluza bez ovratnika, crnih hlača i pregače. Kuće su prizemne ili jednokatne a u slučaja kad kuća ima kat prizemlje uvijek služi za držanje stoke, pasa i kokoši. Obitelj je monogamna, a brak se sklapa samo uz dogovor roditelja.